sagorsarker/bangla-wikipedia huggingface dataset:
দক্ষিণ সুদান জাতীয় ফুটবল দল

দক্ষিণ সুদান জাতীয় ফুটবল দল () হচ্ছে আন্তর্জাতিক ফুটবলে দক্ষিণ সুদানের প্রতিনিধিত্বকারী পুরুষদের জাতীয় দল, যার সকল কার্যক্রম দক্ষিণ সুদানের ফুটবলের সর্বোচ্চ নিয়ন্ত্রক সংস্থা দক্ষিণ সুদান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ২০১২ সালের ১০ই জুলাই তারিখে, দক্ষিণ সুদান প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ সুদানের জুবায় অনুষ্ঠিত দক্ষিণ সুদান এবং উগান্ডার মধ্যকার উক্ত ম্যাচটি ২–২ গোলে ড্র হয়েছে।
৭,০০০ ধারণক্ষমতাবিশিষ্ট জুবা স্টেডিয়ামে "উজ্জ্বল তারা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় দক্ষিণ সুদানের রাজধানী জুবায় অবস্থিত। বর্তমানে এই দলের ম্যানেজারের দায়িত্ব পালন করছেন বেসং আশু এবং অধিনায়কের দায়িত্ব পালন করছেন আল ওয়াদির গোলরক্ষক জুমা জেনারো।
দক্ষিণ সুদান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও দক্ষিণ সুদান এপর্যন্ত একবারও অংশগ্রহণ করতে সক্ষম হয়নি।
দোমিনিক আবুই, জুমা জেনারো, জাকারিয়া বেনাসিও আকোল, জেমস মোগা এবং জোসেফ কুচের মতো খেলোয়াড়গণ দক্ষিণ সুদানের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৫ সালের নভেম্বর মাসে প্রকাশিত র‌্যাঙ্কিংয়ে দক্ষিণ সুদান তাদের ইতিহাসে সর্বোচ্চ অবস্থান (১৩৪তম) অর্জন করে এবং ২০১৩ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে দক্ষিণ সুদানের সর্বোচ্চ অবস্থান হচ্ছে ১৭১তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ম্যাগনেসিয়াম নাইট্রেট

ম্যাগনেসিয়াম নাইট্রেট একটি অজৈব যৌগ যার রাসায়নিক সংকেত হলো Mg(NO)(HO), যেখানে x = 6, 2, অথবা 0। অর্থাৎ ম্যাগনেসিয়াম নাইট্রেটের লবণ অনার্দ্র বা সোদক দুইই হতে পারে। ম্যাগনেসিয়াম নাইট্রেটের সোদক লবণে ছয় অণু বা দুই অণু জল থাকতে পারে। এই লবণগুলি সবই সাদা কঠিন পদার্থ। অনার্দ্র লবণ জলাকর্ষী, বাতাসের সংস্পর্শে দ্রুত জলীয় বাষ্প শুষে ছয় অণু কেলাসজল গঠন করে। ম্যাগনেসিয়াম নাইট্রেটের সব লবণই জল এবং ইথানল এই দুই দ্রাবকেই খুব দ্রবণীয়।
জল খুব দ্রবণীয় হওয়ায় ম্যাগনেসিয়াম নাইট্রেট প্রাকৃতিকভাবেই খনি এবং গুহায় নাইট্রোম্যাগনেসাইট হিসাবে ছয় অণু কেলাসজল সমেত সোদক হিসাবে পাওয়া যায়। 
নাইট্রিক অ্যাসিডের সঙ্গে বিভিন্ন ম্যাগনেসিয়াম লবণের বিক্রিয়া ঘটিয়ে বাণিজ্যিকভাবে ম্যাগনেসিয়াম নাইট্রেট তৈরি করা হয়। 
ম্যাগনেসিয়াম নাইট্রেটের প্রধান ব্যবহার হলো ঘন নাইট্রিক অ্যাসিড প্রস্তুতিতে ডিহাইড্রটিং এজেন্ট হিসাবে।
ম্যাগনেসিয়াম নাইট্রেটে ক্ষারীয় ধাতুর হাইড্রক্সাইডের সাথে বিক্রিয়া করে ঐ ধাতুর নাইট্রেট লবণ গঠন করে।
Mg(NO) + 2 NaOH → Mg(OH) + 2 NaNO.
যেহেতু ম্যাগনেসিয়াম নাইট্রেটের জলে খুব দ্রবণীয় তাই হেক্সাহাইড্রেট গরম করার ফলে লবণের ডিহাইড্রেশন হয় না, বরং এটি ভেঙ্গে গিয়ে ম্যাগনেসিয়াম অক্সাইড, অক্সিজেন এবং নাইট্রোজেন অক্সাইডে পরিণত হয়।:
2 Mg(NO) → 2 MgO + 4 NO + O.
উৎপন্ন নাইট্রোজেন অক্সাইডকে জলে শোষিত কর নাইট্রিক অ্যাসিড সংশ্লেষ করার এটি একটি সম্ভাব্য পথ। এই প্রক্রিয়াটি খুব একটা কার্যকর না হলেও এই পদ্ধতিতে কোনও শক্তিশালী অ্যাসিড ব্যবহারের প্রয়োজন হয় না।
কোটা দরিয়া

কোটা দরিয়া বা কোটা দরি হল ছোটো ছোটো বর্গাকার ("খাত") নকশায় বোনা হালকা ওজনের একটি বৈশিষ্ট্যময় কাপড়ের নাম। এগুলি এখনও রাজস্থানের কোটার কাছে কৈথুনে এবং আশেপাশের কয়েকটি গ্রামে ঐতিহ্যবাহী পিট তাঁতে হাতে বোনা হয়। এই শাড়িগুলি সূক্ষ্ম সিল্ক এবং সুতোর তন্তুর মিশ্রণে তৈরি হয়। সুতো এই কাপড়কে শক্ত করে এবং সিল্ক এটিকে আরও উজ্জ্বল করে তোলে ও এটিকে একটি নরম স্পর্শ দেয়। একটি কোটা শাড়ির চৌখুপী বুনন খুব জনপ্রিয়। কোটা দরিয়াকে এই অঞ্চলের মানুষের ঐতিহ্য এবং রীতিনীতিগুলির সাথে এর স্বতন্ত্রতা এবং সংযোগের জন্য ভৌগোলিক নির্দেশক (জিআই) হিসাবেও বিবেচনা করা হয়েছে।
কথিত আছে যে ১৭ শতকের মাঝামাঝি সময়ে, কোটার রাও কিশোর সিংহ কর্ণাটকের মহীশূর থেকে তাঁতিদের কোটাতে নিয়ে এসেছিলেন। তারা চৌখুপী বুননের বৈশিষ্ট্যযুক্ত হাল্কা সুতির কাপড় বুনত যেগুলি ছক কাগজের মতো দেখতে ছিল এবং সেগুলি পাগড়ির জন্য উপযুক্ত ছিল। ১৬৯৬ সালে মোঘল সম্রাট আওরঙ্গজেবের পক্ষে লড়াইয়ের সময় রাও কিশোর সিং কর্ণাটকের একটি যুদ্ধে মারা গিয়েছিলেন।
তাঁতিরা যেহেতু মহীশূর থেকে এসেছিল, উৎপাদিত কাপড়কে "কোটা মাশূরিয়া" বলা হত। ঐতিহ্যবাহী "পাগ" (পাগড়ি) তৈরি করতে সরু ৮ ইঞ্চি তাঁতে সেগুলি বোনা হত এবং পরবর্তীতে অতিশয় হালকা শাড়ির জন্য চওড়া তাঁত ব্যবহৃত হত। শাড়ির টানা এবং বুননে ৫:১ এর অনুপাতে সুতি এবং রেশম সুতোর সংমিশ্রণ ব্যবহার করা হয়, এটি একটি সূক্ষ্ম চৌখুপী নকশা তৈরি করে। এটি হয়ে উঠেছে সাধারণ রেশম-সুতির কোটা দরিয়া মিশ্রণ। আজকাল হাতে বোনা রেশম কোটা দরিয়া শাড়িও জনপ্রিয় হয়ে উঠেছে। প্রথমে "বুটি" নামে পরিচিত নকশাটি ছোট এবং বহুল ব্যবহৃত ছিল। তবে এখন ধরন এবং পছন্দ অনুযায়ী বড় বড় নকশা তৈরি করা হয়। একটি মানক শাড়ি ৬.৫ মিটার দীর্ঘ এবং এতে ব্লাউজের জন্য কাপড়ও যুক্ত থাকে। প্রচুর কারুকার্যময় একটি শাড়ি তৈরি করতে এক মাস সময় লাগতে পারে এবং সেগুলি উত্তরাধিকার সূত্রে রেখে দেবার মত শাড়ি। একটি আসল কোটা দরিয়া শাড়ির এক কোণে বোনা জিআই চিহ্ন থাকবে যা থেকে বোঝা যাবে যে এটি আসল রুপো এবং সোনার সুতো ব্যবহার করে হাতে বোনা হয়েছে।
সুরত ও বারাণসীর বেশিরভাগ কোটা দরিয়া শাড়ি বিদ্যুতের তাঁতে তৈরি এবং সেগুলি হাতে করে ব্লক ছাপা, সূচিকর্ম করা হয় বা হাতে করে সম্পূর্ণতা দেওয়া হয়। এই কাপড় শাল এবং ওড়নার জন্যও ব্যবহৃত হয়।
আডিয়ার, চেন্নাই

আডিয়ার, বা অড়াইয়ার, দক্ষিণ ভারতের তামিলনাড়ু রাজ্যের চেন্নাই জেলার দক্ষিণাংশের একটি বৃৃহত্তর অঞ্চল৷ লোকালয়টি আদিয়ার নদীর দক্ষিণ তীরে অবস্থিত৷ এর পশ্চিম দিকে রয়েছে তারামণি, দক্ষিণ দিকে রয়েছে তিরুবান্মিয়ুর, পূর্ব দিকে রয়েছে বেসান্তনগর, উত্তর-পশ্চিম দিকে রয়েছে কোট্টুরপুরম এবং উত্তর দিকে আদিয়ার নদী অতিক্রম করে রয়েছে রাজা আন্নামালাইপুরম৷ আদিয়ার চেন্নাইয়ের অন্যতম ব্যয়বহুল এলাকা, যা উত্তর চেন্নাইয়ের চেয়ে প্রায় চতুর্গুণ অধিক৷ আদিয়ারের গান্ধীনগর চেন্নাইয়ের সর্বোৎকৃষ্ট স্থানগুলির একটি৷
লোকালয়টির উত্তরাংশ দিয়ে প্রবাহিত আদিয়ার নদীর নামানুসারে এর নামকরণ৷ ফোর্ট সেন্ট জর্জে অবস্থানরত ব্রিটিশ আধিকারিকরা আদিয়ার ও গিণ্ডিকে শিকারক্ষেত্র হিসাবে ব্যবহার করত৷ ১৬৮০ খ্রিস্টাব্দ প্রথম উল্লেখ ও তৎপরবর্তীকালীন মানচিত্রে আদিয়ারের অবস্থান ছিলো চেন্নাই শহরের উপকণ্ঠে, ১৭৪০ খ্রিস্টাব্দে ব্রিটিশরা এই অঞ্চলে শাসন ক্ষমতায় এলে তারা এটিকে মাদ্রাজ প্রেসিডেন্সির অন্তর্ভুক্ত করেন৷
ঊনবিংশ শতাব্দীর শুরুর ভাগ থেকে আদিয়ারে জনবসতি বৃদ্ধি পাওয়া শুরু হয় ও ১৮৮৩ খ্রিস্টাব্দে হেলেনা ব্লাভাৎস্কির তৎপরতায় এখানে থিওসফিকাল সোসাইটির দপ্তর প্রতিষ্ঠা হয়৷ নিকটবর্তী বেসান্তনগরে রয়েছে শাস্ত্রীয় শিল্প ও সংস্কৃতির অন্যতম পীঠস্থান কলাক্ষেত্র ফাউন্ডেশন ১৯৩৬ খ্রিস্টাব্দে প্রতিষ্ঠিত করেন রুক্মিণী দেবী অরুণ্ডেল৷ ১৯৩১ খ্রিস্টাব্দে আদিয়ার ছিলো কাঞ্চীপুরম জেলার একটি জমিদারী গ্রাম৷ ১৯৪৮ খ্রিস্টাব্দে আদিয়ারকে চেন্নাই পৌরনিগমের অন্তর্ভুক্ত করা হয়৷
২০১৮ খ্রিস্টাব্দের পরিসংখ্যান অনুযায়ী আদিয়ারের ৩০.১ শতাংশ মরুভূমি, যেখানে সমগ্র চেন্নাইয়ের ১৪.৯ শতাংশ বনাঞ্চল৷ ভারতের শহরগুলির পুর অঞ্চলগূলির মধ্যে এই বনভূমির শতকরা পরিমাণ সর্বাধিক৷ আদিয়ার নদী রাজা আন্নামালাইপুরম থেকে ও বাকিংহাম খাল তারামণি ও কোট্টুরপুরমকে ভৌগোলিকভাবে আদিয়ার থেকে পৃথক করেছে৷
দাদায়া

দাদায়া ২০১৬ সালের একটি নেপালি ভাষার নাট্যধর্মী স্বল্পদৈর্ঘ্য চলচ্চিত্র। চলচ্চিত্রটি পরিচালনা করেছেন পূজা গুরুং এবং বিভুসান বাসনেট। আই কোর ফিল্মসের ব্যানারে চলচ্চিত্রটি ১ সেপ্টেম্বর ২০১৬ সালে নেপালে মুক্তি পেয়েছে। এতে প্রধান চরিত্রে অভিনয় করেছেন দেবী দামাই ও পরিমল দামাই।
নেপালের একটি ছোট গ্রামে দুই বৃদ্ধ দম্পতি আতিমালি এবং দেবী গ্রামের একমাত্র জীবিত ব্যক্তি। তাদের স্মৃতি রক্ষার জন্য কোন বিজ্ঞপ্তি ছাড়াই তাদের প্রতিবেশীরা চলে যাওয়ার পর তাদেরও গ্রাম ছেড়ে চলে যেতে হয়।
চলচ্চিত্রটি ইন্টারনেট মুভি ডেটাবেজে ২১ জন পর্যালোচকের পর্যালোচনার উপর ভিত্তি করে ১০ এর মধ্যে ৮.১ তারকা রেটিং পেয়েছে।
জিব্রাল্টার জাতীয় ফুটবল দল

জিব্রাল্টার জাতীয় ফুটবল দল () হচ্ছে আন্তর্জাতিক ফুটবলে জিব্রাল্টারের প্রতিনিধিত্বকারী পুরুষদের জাতীয় দল, যার সকল কার্যক্রম জিব্রাল্টারের ফুটবলের সর্বোচ্চ নিয়ন্ত্রক সংস্থা জিব্রাল্টার ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১৬ সাল হতে ফুটবলের সর্বোচ্চ সংস্থা ফিফার এবং ২০১৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০১৩ সালের ১৯শে নভেম্বর তারিখে, জিব্রাল্টার প্রথমবারের মতো আন্তর্জাতিক খেলায় অংশগ্রহণ করেছে; পর্তুগালের ফারুতে অনুষ্ঠিত জিব্রাল্টার এবং স্লোভাকিয়ার মধ্যকার উক্ত ম্যাচটি ০–০ গোলে ড্র হয়েছে।
৫,০০০ ধারণক্ষমতাবিশিষ্ট জিব্রাল্টার ভিক্টোরিয়া স্টেডিয়ামে "লস লানিস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জিব্রাল্টারের ভিক্টোরিয়া স্টেডিয়ামে অবস্থিত। বর্তমানে এই দলের ম্যানেজারের দায়িত্ব পালন করছেন হুলিও সেসার রিবাস এবং অধিনায়কের দায়িত্ব পালন করছেন লিঙ্কন রেড ইম্পসের রক্ষণভাগের খেলোয়াড় রয় চিপোলিনা।
জিব্রাল্টার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও জিব্রাল্টার এপর্যন্ত একবারও অংশগ্রহণ করতে সক্ষম হয়নি।
লিয়াম ওয়াকার, রয় চিপোলিনা, জোসেফ চিপোলিনা, লি কাস্কিয়ারো এবং জ্যাক গোসলিংয়ের মতো খেলোয়াড়গণ জিব্রাল্টারের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৮ সালের অক্টোবর মাসে প্রকাশিত র‌্যাঙ্কিংয়ে জিব্রাল্টার তাদের ইতিহাসে সর্বোচ্চ অবস্থান (১৯০তম) অর্জন করে এবং ২০১৭ সালের এপ্রিল মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিব্রাল্টারের সর্বোচ্চ অবস্থান হচ্ছে ১৭৪তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বার্বাডোস জাতীয় ফুটবল দল

বার্বাডোস জাতীয় ফুটবল দল () হচ্ছে আন্তর্জাতিক ফুটবলে বার্বাডোসের প্রতিনিধিত্বকারী পুরুষদের জাতীয় দল, যার সকল কার্যক্রম বার্বাডোসের ফুটবলের সর্বোচ্চ নিয়ন্ত্রক সংস্থা বার্বাডোস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৬৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৯ সালের ২০শে এপ্রিল তারিখে, বার্বাডোস প্রথমবারের মতো আন্তর্জাতিক খেলায় অংশগ্রহণ করেছে; বার্বাডোসে অনুষ্ঠিত উক্ত ম্যাচে বার্বাডোস ত্রিনিদাদ ও টোবাগোকে ৩–০ গোলের ব্যবধানে পরাজিত করেছে।
১৫,০০০ ধারণক্ষমতাবিশিষ্ট বার্বাডোস জাতীয় স্টেডিয়ামে "বাজান ট্রাইডেন্টস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বার্বাডোসের রাজধানী ব্রিজটাউনে অবস্থিত। বর্তমানে এই দলের ম্যানেজারের দায়িত্ব পালন করছেন রাসেল লাতাপি এবং অধিনায়কের দায়িত্ব পালন করছেন কেমি সিটির মধ্যমাঠের খেলোয়াড় রাশাদ জুলস।
বার্বাডোস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বার্বাডোস এপর্যন্ত একবারও অংশগ্রহণ করতে সক্ষম হয়নি।
নরম্যান ফোর্ড, জন প্যারিস, মারিও হার্তে, জেফ উইলিয়ামস এবং লেওয়েলিন রাইলির মতো খেলোয়াড়গণ বার্বাডোসের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৯ সালের অক্টোবর মাসে প্রকাশিত র‌্যাঙ্কিংয়ে বার্বাডোস তাদের ইতিহাসে সর্বোচ্চ অবস্থান (৯২তম) অর্জন করে এবং ২০১৭ সালের জুলাই মাসে প্রকাশিত র‌্যাঙ্কিংয়ে তারা ১৮১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বার্বাডোসের সর্বোচ্চ অবস্থান হচ্ছে ১০৬তম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ১৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ড. জেকিল অ্যান্ড মিস্টার হাইড (২০০২-এর চলচ্চিত্র)

ড. জেকিল অ্যান্ড মিস্টার হাইড হলো মরিস ফিলিপস পরিচালিত এবং জন হান্নাহ্ অভিনীত রবার্ট লুই স্টিভেনসনের স্ট্রেঞ্জ কেস অব ডক্টর জেকিল অ্যান্ড মিস্টার হাইড উপন্যাস অবলম্বনে নির্মিত একটি ব্রিটিশ চলচ্চিত্র। চলচ্চিত্রটি ভিক্টোরীয় যুগের ইংল্যান্ডের পটভূমিতে নির্মাণ করা হয়েছে। এটি ২০০২ সালে চিত্রায়িত হয়েছিল এবং ঐ বছরই ব্রিটেনে প্রকাশ হয়েছিল।
চলচ্চিত্রে ড. হেনরি জেকিল নিজের উপর সিরাম নিয়ে পরীক্ষা করেছেন। ফলস্বরূপ তিনি নিজেকে একজন দুষ্ট চরিত্রে রূপান্তরিত করেন যে নিজেকে এডওয়ার্ড হাইড বলে পরিচয় দেয়। জেকিলের অজান্তেই তার মাঝে ডিসোসিয়েটিভ আইডেন্টিটি ডিসঅর্ডার নামক একাধিক ব্যক্তিত্বের ব্যাধি বিকাশ হয়। এক সময় সে কিছু মহিলাকে হত্যা করে। এতে তার জেকিল চরিত্র সচেতন হয় নিজেকে পুলিশে সোপর্দ করতে চান। কিন্তু তার হাইড চরিত্র এতে হস্তক্ষেপ করে এবং নিজেকে বুঝায় যে, জেকিলকে ফাঁসিতে ঝুলিয়ে দেওয়া হলে হাইডও মারা যাবে। জেকিল তখন আত্মহত্যা করে।
ছবিটি জন হান্নাহ্ তাঁর ক্লারকেনওয়েল ফিল্মস নামক সংস্থার জন্য প্রযোজনা করেছিলেন। এটি ২০০২ সালে লিথুয়ানিয়ায় চিত্রায়িত হয়েছিল এবং একাধিক স্কটিশ অভিনেতা ছবিটিতে অভিনয় করেছিলেন। মূলত টেলিভিশনের জন্য নির্মিত হলেও, চলচ্চিত্রটির ডিভিডি সংস্করণ ২০০৪ সালে বাজারে আসে।
প্রেরিত ফিলিপ

প্রেরিত ফিলিপ (; ; ; আরামীয়: ܦܝܠܝܦܘܣ; কিবতীয়: ⲫⲓⲗⲓⲡⲡⲟⲥ) ছিলেন নূতন নিয়ম অনুসারে যীশুর বারো প্রেরিতের একজন। পরবর্তী খ্রীষ্টীয় ঐতিহ্যমতে ফিলিপ হলেন সেই প্রেরিত যিনি গ্রীস, সুরিয়া ও ফরুগিয়া অঞ্চলে প্রচারকার্য করেছিলেন।
রোমীয় আচারে ফিলিপের উৎসব আল্‌ফেয়ের পুত্র যাকোবের সাথে ঐতিহ্যগতভাবে ১ মে তারিখে, রোমে তাদের প্রতি নিবেদিত দ্বাদশ প্রেরিতের মণ্ডলীর উৎসর্গ বার্ষিকীতে, পালিত হয়। পূর্ব অর্থডক্স মণ্ডলী ১৪ নভেম্বরে ফিলিপের উৎসব পালন করে। ১৯৪৫ সালে নাগ হাম্মাদি গ্রন্থাগারে আবিষ্কৃত গুপ্ত অধ্যাত্মরহস্যময় পুঁথির শিরোনামের শেষের সারিতে ফিলিপের নাম পাওয়া যায়।
ক্লাসিক (২০১৬-এর চলচ্চিত্র)

ক্লাসিক হলো ২০১৬ সালের একটি নেপালি ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন দীনেশ রাউত এবং প্রযোজনা করেছেন সুবাশ গিরি। এতে আরিয়ান সিগডেল এবং নম্রতা শ্রেষ্ঠা প্রধান চরিত্রে অভিনয় করেছেন। চলচ্চিত্রটি সুবাশ এন্টারটেইনমেন্ট এবং আরিয়ান সিগডেল এন্টারটেইনমেন্টের সহযোগিতায় নির্মিত হয়েছে। এখানে দৃষ্টি প্রতিবন্ধী লিডসের প্রেমের গল্প চিত্রায়ন করা হয়েছে।
ক্লাসিক চলচ্চিত্রে প্রধান দুই অন্ধ চরিত্র আরিয়ান সিগডেল (সাম্য) এবং নম্রতা শ্রেস্তা্য (ড্রিস্তি) মধ্যে একটি সঙ্গীত প্রেম কাহিনী দেখানো হয়েছে। ক্লাসিক এমন একটি সঙ্গীত যাত্রার মাধ্যমে নিয়ে যায় যারা তাদের জীবনে ভালোবাসা, টুইস্ট এবং অস্থিরতা, সাফল্য এবং ব্যর্থতা‌র মধ্যে দিয়ে যায়। অন্ধ আশ্রমের একজন উচ্চাকাঙ্ক্ষী নারী গায়িকা দ্রিস্তি একজন ব্যান্ড শিল্পী সাম্যের সাথে দেখা করেন, দৃষ্টিশক্তি হারানোর পর তিনি আশ্রমের অংশ হয়ে উঠেন। তার প্রতিভাকে বিশ্বাস করে, সাম্য তাকে একটি সহায়ক কাজ দেয় এবং তার কর্মজীবন শুরু করে।
চলচ্চিত্রটি ইন্টারনেট মুভি ডেটাবেজে ৮ জন পর্যালোচকের পর্যালোচনার উপর ভিত্তি করে ১০ এর মধ্যে ৬.১ তারকা রেটিং পেয়েছে। ৯৪% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন।
এমু যুদ্ধ

এমু যুদ্ধ (), যা এমু মহাযুদ্ধ হিসেবেও পরিচিত, হলো পশ্চিম অস্ট্রেলিয়ায় কাম্পিয়ান জেলায় কথিত অসংখ্যক এমুদের বন্যভাবে ছুটাছুটিতে জনগণের উদ্বিগ্ন তুলে ধরার জন্য অস্ট্রেলিয়ায় ১৯৩২-এর শেষসময়ে সমর্পণ করা একটি বন্যজীবন উপদ্রব ব্যবস্থাপনার সামরিক অভিযান। লুইস বন্দুকধারী নিয়োগকৃত সেনাবাহিনীর অস্ট্রেলিয়ার স্থানীয় একটি বৃহৎকার উড্ডয়ন ক্ষমতাহীন পাখি, এমুদের জনসংখ্যা দমন করার অসফল প্রচেষ্টার থেকে মিডিয়া ঘটনাটিকে উল্লেখ করতে "এমু যুদ্ধ" নামটি ব্যবহার করে। যদিও এই পাখিদের বহুসংখ্যকদেরই মারা হয়, এমুদের জনসংখ্যা স্থায়ী থাকে এবং তারা ফসলের ধ্বংস করতে থাকে।
দিল তো বাচ্চা হ্যায় জি

দিল তো বাচ্চা হ্যায় জি ( শিশুসুলভ হৃদয় ) হলো ২০১১ সালের একটি হিন্দি ভাষার রোমান্টিক কমেডি চলচ্চিত্র। চলচ্চিত্রটি পরিচালনা করেছে মধুর ভান্ডারকার। চলচ্চিত্রটিতে প্রধান চরিত্রে অভিনয় করেছেন অজয় দেবগন, ইমরান হাশমি এবং ওমি বৈদ্য। এতে পাশ্ব চরিত্রে অভিনয় করেছেন শাজান পদ্মসী, শ্রুতি হাসান, ঋতুপর্ণা সেনগুপ্ত, টিস্কা চোপড়া এবং শ্রদ্ধা দাস। চলচ্চিত্রটি ভান্ডারকর এন্টারটেইনমেন্ট এবং ওয়াইড ফ্রেম ফিল্মসের ব্যানারে মধুর ভান্ডারকার এবং কুমার মাঙ্গাত প্রযোজনা করেছেন। চলচ্চিত্রটি ২০১১ সালের ২৮ জানুয়ারি মুক্তি পেয়েছে। 
"দিল তো বাচ্চা হ্যায় জি চলচ্চিত্রটি" তিনজন ব্যক্তির কাহিনি নিয়ে নির্মিত। নারীন আহুজা ( অজয় দেবগন ) একজন ব্যাংক ম্যানেজার হিসাবে কাজ করেন এবং তাঁর স্ত্রী মাধবী ( ঋতুপর্ণা সেনগুপ্ত ) থেকে বিবাহ বিচ্ছেদ চান। অভয় সুরি (এমরান হাশমি) হলেন একজন প্লেবয় ও জিম প্রশিক্ষক। মিলিন্দ কেলকার ( ওমি বৈদ্য ) সত্যিকারের ভালোবাসার সন্ধানে একটি বিবাহ সংক্রান্ত সংস্থায় কাজ করে । একসময় নারীন তার বাড়ি ছেড়ে তার বাবা-মার বাড়িতে থাকতে শুরু করে। জুন পিন্টু (শাজান পদ্মসী) হলো নারীনের ক্রাশ। সে নারীনের ব্যাংকে ইন্টার্ন হিসেবে কাজ করেন। অপরদিকে মিলিন্দ, রেডিও জকি গুনগুন সরকারকে (শ্রদ্ধা দাস) ভালবাসতে শুরু করে এবং অভয় আনুশকা নারাং (তিস্কা চোপড়া) এর প্রেমে পড়ে। আনুশকা হলো প্রাক্তন মিস ইন্ডিয়া, যে একজন কোটিপতিকে বিয়ে করেছে এবং তরুণদের প্রতি আগ্রহী। এভাবেই ভালোবাসার একটি জটিল সম্পর্কের মধ্যে চলচ্চিত্রের কাহিনি এগিয়ে যায়।
চলচ্চিত্রটি সেন্ট্রাল বোর্ড অফ ফিল্ম সার্টিফিকেশন দ্বারা A (শুধুমাত্র প্রাপ্তবয়স্কদের জন্য) রেটিং পায়। ভান্ডারকর, চলচ্চিত্রটির বেশ কিছু প্রাপ্তবয়স্ক দৃশ্য কাটতে অস্বীকার করেছিলেন। কারন তিনি মনে করেন যে দৃশ্যগুলো চলচ্চিত্রের অবিচ্ছেদ্য অংশ।
ছবিটি মুক্তির পর সমালোচকদের কাছ থেকে ইতিবাচক সাড়া পায়। বক্স অফিসে, এটি তিন সপ্তাহে $২৮২.৫ মিলিয়ন রুপি আয় করে। এটি প্রথম সপ্তাহেই সকল বিদেশী সার্কিট থেকে প্রায় $২৫০,০০০ মার্কিন ডলার আয় করেছে।
অমৃতা সুরেশ

অমৃতা সুরেশ (জন্ম: ২ আগস্ট ১৯৯০) একজন ভারতীয় গায়িকা, সুরকার, গীতিকার এবং রেডিও জকি। ২০০৭ সালে এশিয়ানেটের রিয়েলিটি টেলিভিশন সঙ্গীত প্রতিযোগিতা আইডিয়া স্টার সিঙ্গারে অংশগ্রহণ করার মাধ্যমে তিনি জনপ্রিয়তা অর্জন করেছিলেন। সেই থেকে তিনি বেশ কয়েকটি চলচ্চিত্র এবং সংগীত অ্যালবামে গান গেয়েছেন এবং সুর করেছেন। তিনি রেডিও সুনো ৯১.৭-এর সংগীত অনুষ্ঠান "সুনো মেলোডিজে" একজন তারকা রেডিও জকি ছিলেন। ২০১৪ সালে তিনি সংগীত ব্যান্ড "অমৃতম গময়" প্রতিষ্ঠা করেছিলেন, যাতে তিনি এবং তাঁর বোন অভিরামী সুরেশ মুখ্য কণ্ঠশিল্পী হিসেবে রয়েছেন।
অমৃতা ১৯৯০ সালের ২রা আগস্ট তারিখে সংগীতশিল্পী পি.আর সুরেশ এবং লায়লা দম্পতির ঘরে জন্মগ্রহণ করেছিলেন। তাঁর বাবা সুরেশ হিন্দু ধর্মাবলম্বী এবং মা লায়লা একজন খ্রিস্টান। তাঁর একমাত্র বোন গায়িকা ও সুরকার অভিরামী সুরেশ তাঁর চেয়ে পাঁচ বছরের ছোট। তাঁরা কোচির এডাপ্পালির আদি বাসিন্দা। সংগীতশিল্পী পরিবারে (পৈতৃক) বাস করায় তিনি খুব অল্প বয়স থেকেই সংগীত অনুশীলন করতে অনুপ্রাণিত হয়েছিলেন। তিন বছর বয়সেই তিনি গান গাইতে শুরু করেছিলেন। সেলিন দিয়ঁ এবং মাইকেল জ্যাকসনের মত শিল্পীদের থেকে তিনি কণ্ঠশিল্পী হওয়ার জন্য অনুপ্রাণিত হয়েছিলেন। অমৃতা স্কুলজীবনে মেধাতালিকায়ও শীর্ষস্থানীয় ছিলেন। যদিও রিয়েলিটি টেলিভিশন সঙ্গীত প্রতিযোগিতা আইডিয়া স্টার সিঙ্গারে অংশ নেওয়ার জন্য দ্বাদশ শ্রেণিতে তিনি একবছর শিক্ষাবিরতি নিয়েছিলেন, পরে তিনি ব্যক্তিগতভাবে এই কোর্সটি শেষ করেছেন। তারপর তিনি ব্যবসায় প্রশাসনে স্নাতক (বিবিএ) ও স্নাতকোত্তর (এমবিএ) ডিগ্রি অর্জন করেন। এছাড়াও তিনি কর্ণাটকি সঙ্গীত এবং হিন্দুস্থানি ধ্রুপদী সঙ্গীতের ডিগ্রিধারী একজন শিল্পী।
অভিরামি সুরেশ

অভিরামি সুরেশ (জন্ম: ৯ অক্টোবর ১৯৯৫) একজন ভারতীয় অভিনেত্রী, গায়িকা, সুরকার, গীতিকার এবং ভিডিও জকি। এশিয়ানেটের টেলিভিশন ধারাবাহিক "হ্যালো কুটিচাতন" দিয়ে তিনি খুব অল্প বয়সেই (১২ বছর বয়সে) অভিনয় জীবন শুরু করেছিলেন। ১৪ বছর বয়সে তাঁর প্রথম সঙ্গীতকর্মটি প্রকাশিত হয়েছিল। "বিওয়্যার অফ ডগ্স" (২০১৪) ছবিতে প্রধান নারী চরিত্র মীরার ভূমিকায় তিনি প্রথমবারের মতো অভিনয় করেন। তিনি কপ্পা টিভিতে সঙ্গীত অনুষ্ঠান "ডিয়ার কপ্পা" তে কাজ করার জন্যও পরিচিত। ২০১৪ সালে তাঁর দিদি অমৃতা সুরেশ সংগীত ব্যান্ড "অমৃতম গময়" প্রতিষ্ঠা করেছিলেন, যাতে তাঁরা মুখ্য কণ্ঠশিল্পী হিসেবে রয়েছেন।
তিনি ১৯৯৫ সালের ৯ অক্টোবর তারিখে সংগীতশিল্পী পি.আর সুরেশ এবং লায়লা দম্পতির ঘরে জন্মগ্রহণ করেছিলেন। তাঁর বাবা সুরেশ হিন্দু ধর্মাবলম্বী এবং মা লায়লা একজন খ্রিস্টান। তাঁর একমাত্র বোন গায়িকা ও সুরকার অমৃতা সুরেশ তাঁর চেয়ে পাঁচ বছরের বড়। তারা কোচির এডাপ্পালির আদি বাসিন্দা।
বিপিন কুমার ত্রিপাঠী

বিপিন কুমার ত্রিপাঠী বা ভি কে ত্রিপাঠী (জন্ম: ১১ ই মার্চ ১৯৪৮) একজন ভারতীয় প্লাজমা পদার্থবিদ। তিনি দিল্লির আইআইটির প্রাক্তন পদার্থবিজ্ঞান অধ্যাপক।
ত্রিপাঠীর জন্ম ১৯৪৮ সালের ১১ মার্চ তারিখে উত্তর প্রদেশের ঝাঁসিতে। তিনি আগ্রা বিশ্ববিদ্যালয় থেকে স্নাতকোত্তর এবং ভারতীয় প্রযুক্তিবিদ্যা প্রতিষ্ঠান, দিল্লি থেকে পিএইচডি সম্পন্ন করেন।
ত্রিপাঠী ১৯৭০ সালে আইআইটিতে প্রভাষক হিসাবে কর্মজীবন শুরু করেন। তিনি ১৯৭6 সালে মেরিল্যান্ড বিশ্ববিদ্যালয়ে পোস্ট-ডক্টরাল গবেষক এবং তারপরে একটি গবেষণা সহযোগী হিসাবে যোগদান করেন। তিনি বিশ্ববিদ্যালয়ে ফিউশন প্লাজমা এর রেডিও ফ্রিকোয়েন্সি হিটিং সম্পর্কিত গবেষণায় নিয়োজিত ছিলেন। ১৯৮৩ সালে তিনি ইন্ডিয়ান ইনস্টিটিউট অফ টেকনোলজিতে পদার্থবিদ্যার অধ্যাপক হিসাবে যোগদান করেন যেখানে তিনি প্রায় ৩০ বছর দায়িত্ব পালন করেছিলেন।
সদভাব অভিযানের লক্ষ্য হচ্ছে সাম্প্রদায়িকতার বিরুদ্ধে তৃণমূল পর্যায়ে প্রতিরোধ গড়ে তোলা এবং শিক্ষার মত মৌলিক বিষয়ে মানুষকে সংগঠিত করা, যেমনটা তাদের অফিসিয়াল ওয়েবসাইটে বলা হয়েছে। অধ্যাপক ত্রিপাঠী ১৯৯০ সালে ভাগলপুর দাঙ্গার পরে এটি প্রতিষ্ঠা করেছিলেন। সদভাব অভিযানের মাধ্যমে অধ্যাপক ত্রিপাঠী প্রতিবাদের মাধ্যম হিসেবে ৩৭০ ধারা বিলোপ এবং সিএএ-এর মতো বিষয়ে লিফলেট লিখেছেন এবং বিতরণ করেছেন।
ত্রিপাঠীর কয়েকটি উল্লেখযোগ্য প্রকাশনা হল:
নিগ্রো টেক্সাস লিগ

টেক্সাস নিগ্রো লিগ একটি নিগ্রো বেসবল লীগ যা ১৯২৪ সালে চালু করা হয় এবং এটি ১৯৪৯ সাল পর্যন্ত চলেছিল।
আসোচাৎসিওনে স্পোর্তিভা রোমা

আসোচাৎসিওনে স্পোর্তিভা রোমা (সাধারণত এএস রোমা অথবা শুধুমাত্র রোমা নামে পরিচিত) হচ্ছে রোম ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৭ সালের ৭ই জুন তারিখে প্রতিষ্ঠিত হয়েছে। এএস রোমা তাদের সকল হোম ম্যাচ রোমের স্তাদিও অলিম্পিকোতে খেলে থাকে; যার ধারণক্ষমতা হচ্ছে ৭০,৬৩৪। বর্তমানে এই ক্লাবের ম্যানেজারের দায়িত্ব পালন করছেন পাওলো ফোন্সেকা এবং সভাপতির দায়িত্ব পালন করছেন ডিন ফ্রাইডকিন। বসনীয় আক্রমণভাগের খেলোয়াড় এদিন জেকো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এএস রোমা এপর্যন্ত ১৫টি শিরোপা জয়লাভ করেছে; যার মধ্যে ৩টি সেরিয়ে আ, ৯টি কোপ্পা ইতালিয়া, ২টি সুপারকোপ্পা ইতালিয়ানা এবং ১টি সেরিয়ে বি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৬০–৬১ আন্তঃ-শহর মেলা কাপ।
সেরিয়ে আ
কোপ্পা ইতালিয়া
সুপারকোপ্পা ইতালিয়ানা
সেরিয়ে বি
আন্তঃ-শহর মেলা কাপ
উনিওনে কালচো সাম্পদোরিয়া

উনিওনে কালচো সাম্পদোরিয়া (সাধারণত ইউসি সাম্পদোরিয়া অথবা শুধুমাত্র সাম্পদোরিয়া নামে পরিচিত) হচ্ছে সাম্পদোরিয়া ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯৪৬ সালের ১২ই আগস্ট তারিখে প্রতিষ্ঠিত হয়েছে। ইউসি সাম্পদোরিয়া তাদের সকল হোম ম্যাচ সাম্পদোরিয়ার স্তাদিও লুইগি ফেররারিসে খেলে থাকে; যার ধারণক্ষমতা হচ্ছে ৩৬,৫৩৬। বর্তমানে এই ক্লাবের ম্যানেজারের দায়িত্ব পালন করছেন ক্লাউদিও রানিয়েরি এবং সভাপতির দায়িত্ব পালন করছেন মাসসিমো ফেররেরো। ইতালীয় আক্রমণভাগের খেলোয়াড় ফাবিও কোয়াইয়ারেল্লা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ইউসি সাম্পদোরিয়া এপর্যন্ত ৮টি শিরোপা জয়লাভ করেছে; যার মধ্যে ১টি সেরিয়ে আ, ৪টি কোপা ইতালিয়া, ১টি সুপারকোপ্পা ইতালিয়ানা এবং ২টি সেরিয়ে বি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৯০ উয়েফা কাপ উইনার্স কাপ।
সেরিয়ে আ
কোপ্পা ইতালিয়া
সুপারকোপ্পা ইতালিয়ানা
সেরিয়ে বি
ইউরোপীয় কাপ
উয়েফা কাপ উইনার্স কাপ
উয়েফা সুপার কাপ
উনিওনে স্পোর্তিভা সাসসুওলো কালচো

উনিওনে স্পোর্তিভা সাসসুওলো কালচো (সাধারণত ইউএস সাসসুওলো কালচো, সাসসুওলো কালচো অথবা শুধুমাত্র সাসসুওলো নামে পরিচিত) হচ্ছে সাসসুওলো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২০ সালের ১৭ই জুলাই তারিখে প্রতিষ্ঠিত হয়েছে। সাসসুওলো কালচো তাদের সকল হোম ম্যাচ সাসসুওলোর মাপেই স্টেডিয়াম – সিত্তা দে ত্রিকোলোরেতে খেলে থাকে; যার ধারণক্ষমতা হচ্ছে ২৩,৭১৭। বর্তমানে এই ক্লাবের ম্যানেজারের দায়িত্ব পালন করছেন রবের্তো দে জেরবি এবং সভাপতির দায়িত্ব পালন করছেন জোই সাপুতো। ইতালীয় মধ্যমাঠের খেলোয়াড় ফাঞ্চেস্কো মান্নিয়ানেল্লি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সাসসুওলো কালচো এপর্যন্ত ২টি শিরোপা জয়লাভ করেছে; যার মধ্যে ১টি সেরিয়ে বি শিরোপা এবং ১টি সুপারকোপ্পা দি সেরিয়ে চি শিরোপা রয়েছে।
ইব্রাহিম বে

ইব্রাহিম বে (জন্ম আব্রাম সিনজিক্যাশভিলি ; ১৭৩৬ – ১৮১৬/১৮১৭) মিশরের একজন মামলুক সরকারী এবং রাজপুত্র ছিলেন।
ইব্রাহিম বে অব্রাম সিনজিক্যাশভিলি হিসাবে জর্জিয়ান উৎপত্তি, মধ্যে দক্ষিণ-পূর্ব জর্জিয়ান প্রদেশে কেকহিতে একটি খ্রিস্টান যাজক পরিবারে জন্মগ্রহণ করেন ।  ছোটবেলায় তাকে অটোমান দাস আক্রমণকারীরা ধরে নিয়ে গিয়ে মিশরে বিক্রি করে দেয় যেখানে তাকে ইসলামে রূপান্তরিত করা হয়েছিল এবং মামলুক হিসাবে প্রশিক্ষণ দেওয়া হয়েছিল। মিশরের মামলুক শাসক মুহাম্মদ বে আবু আল-ধাবের অনুগত সেবার মাধ্যমে তিনি পদমর্যাদায় অধিষ্ঠিত হন এবং বেয়ের মর্যাদায় লাভ করেছিলেন ।
সময়ের সাথে সাথে তিনি অন্যতম প্রভাবশালী মামলুক কমান্ডার হিসাবে আত্মপ্রকাশ করেন এবং তাঁর সহকর্মী মুরাদ বেয়ের সাথে মিশরের একটি "ডি" কন্ট্রোল নিয়ন্ত্রণ ভাগ করে নিলেন । এই দু'জন ব্যক্তি একটি চুক্তিভিত্তিতে পরিণত হন, মুরাদ বে সামরিক বিষয় পরিচালনা করেন এবং ইব্রাহিম বে সিভিল প্রশাসন পরিচালনা করেছিলেন। তারা মামলুক শাসন ও নাগরিক কলহকে উৎখাত করার অবিরাম চেষ্টা চালিয়ে বেঁচে গিয়েছিল। তারা মিশরে কায়েমাকামস (ভারপ্রাপ্ত গভর্নর) হিসাবে দায়িত্ব পালন করেছিল, যদিও তারা কার্যকরভাবে কয়েক দশক ধরে "ডি ইকো" ক্ষমতা রাখে, এমনকি মিশরের নিযুক্ত অটোমান গভর্নরও <ref name="JabartiPhilipp1994-2/93"></ref><ref name="JabartiPhilipp1994-2/138"></ref><ref name="JabartiPhilipp1994-2/156"></ref> ১৭৭১ থেকে ১৭৭৩ অবধি ইব্রাহিম বে মিশরের "আমির আল-হজ্জ" (হজ্জ কাফেলার সেনাপতি) হিসাবে দায়িত্ব পালন করেছিলেন। 
১৭৮৬ সালে, অটোমান সুলতান আবদুলহমিদ আমি ইব্রাহিম ও মুরাদ বেকে তাড়িয়ে দেওয়ার জন্য কপুদন পাশা ( অটোমান নৌবাহিনীর গ্র্যান্ড অ্যাডমিরাল) সেজায়িরলি গাজী হাসান পাশাকে প্রেরণ করেন । <ref name="JabartiPhilipp1994-2/181"></ref> হাসান পাশা তার প্রচেষ্টায় দৃঢ়তা ও নিখুঁত ছিলেন এবং স্বল্পমেয়াদে সফল হন এবং মিশরে সরাসরি অটোমান সাম্রাজ্যের নিয়ন্ত্রণ পুনঃপ্রকাশ করেন। ইসমাইল বে নতুন মামলুক নেতা এবং শায়খ আল-বালাদ (সিভিল গভর্নর এবং ডি ফ্যাক্টো রুলার) নিযুক্ত হন। তবে, ১৭৯২ সালে, হাসান পাশার দ্বারা তাদের বহিষ্কারের মাত্র ছয় বছর পরে, এই ডুমাভিয়েরেট দক্ষিণের মিশরে আত্মগোপন করে কায়রোতে ফিরে আসেন এবং "ডি-ফ্যাক্টো" নিয়ন্ত্রণ ফিরিয়ে নেন। <ref name="JabartiPhilipp1994-2/317–322, 373"></ref>
১৭৯৮ সালে ফরাসিরা যখন মিশর আক্রমণ করেছিল , ইব্রাহিম পিরামিড এবং হেলিওপোলিসের যুদ্ধে নেপোলিয়নের সেনাবাহিনীর বিরুদ্ধে যুদ্ধ করেছিলেন তবে উভয় সময়ে পরাজিত হন। এই পরাজয় কার্যকরভাবে সারাদেশে তার শাসনের অবসান ঘটায় এবং ১৮১৬ বা ১৮১৭ সালে মমলুক নেতাদের ১৮১১এর গণহত্যা থেকে মোহাম্মদ আলী পাশার হত্যাযজ্ঞ থেকে বেঁচে গিয়ে তিনি অস্পষ্ট রোগে মারা যান।
অনন্য মামুন

অনন্য মামুন (জন্ম: ১ মার্চ ১৯৮৬) একজন বাংলাদেশী চলচ্চিত্র পরিচালক ও চিত্রনাট্যকার এবং একশন কাট এন্টারটেইনমেন্ট এলএলসি প্রযোজনা প্রতিষ্ঠানের একমাত্র কর্ণধর। তিনি প্রথমে কাহিনীকার হিসেবে পরিচিতি লাভ করলেও পরে অনন্ত প্রযোজিত মোস্ট ওয়েলকাম ছবির মাধ্যমে পরিচালনা শুরু করেন। তাঁর উল্লেখযোগ্য কাজের মধ্যে রয়েছে "দরদ," "মোস্ট ওয়েলকাম", "আমি শুধু চেয়েছি তোমায়", "অস্তিত্ব, "আবার বসন্ত", "নবাব এলএলবি", "মেকাপ" ও "কসাই। অনন্য মামুন হলেন প্রথম বাংলাদেশি পরিচালক, যিনি বাংলা ও ভারতের যৌথ প্রযোজনায় নির্মিত প্রথম "প্যান-ইন্ডিয়া" চলচ্চিত্র দরদ পরিচালনা করেন। 
চিত্রনাট্য লেখক হিসাবে অনন্য মামুন ২০১০ সালে তাঁর কর্মজীবন শুরু করেন। বাংলাদেশ চলচ্চিত্র জগতে অনন্য মামুনের লেখা অনেক ব্লকবাস্টার চলচ্চিত্র রয়েছে। তাছাড়াও, তিনি টালিউড চলচ্চিত্রের জন্য প্রচুর পান্ডুলিপি লিখেছেন। ২০১২ সালে তিনি তাঁর প্রথম চলচ্চিত্র "মোস্ট ওয়েলকাম" পরিচালনা করেন। তারপরে ২০১৪ সালে বাংলাদেশ ও ভারতের মধ্যে প্রথম যৌথ-প্রযোজনার চলচ্চিত্র "আমি শুধু চেয়েছি তোমায়" পরিচালনা করেন। ২০১৫ সালে "ব্ল্যাকমেল" (২০১৫-এর চলচ্চিত্র) এবং "ভালবাসার গল্প" দুটি ছবি মুক্তি পায়। ২০১৬ সালে আরিফিন শুভ এবং নুসরাত ইমরোজ তিশা অভিনীত "অস্তিত্ব" মুক্তি পায়। ২০১৬ সালে বাপ্পি চৌধুরী এবং বিদ্যা সিনহা সাহা মিম অভিনীত "অমি তোমার হতে চায়" চলচ্চিত্রটি মুক্তি পায়। 
এছাড়াও অনন্য মামুনের পরিচালিত প্রতিষ্ঠান, অ্যাকশন কাট এন্টারটেইনমেন্ট, স্বাধীনতা-পরবর্তী প্রায় ৫০ বছর পর ভারতীয় হিন্দি চলচ্চিত্র - যেমনঃ পাঠান, জাওয়ান, এনিমেল, কিসি কা ভাই কিসি কি জান এবং ডানকি - আনুষ্ঠানিকভাবে বাংলাদেশে মুক্তি দেয়। এই উদ্যোগের মাধ্যমে বাংলাদেশের চলচ্চিত্র প্রদর্শন খাতে বলিউডের ছবির নিয়মিত প্রদর্শনের একটি নতুন যুগের সূচনা হয়।
অনন্য মামুন ১৯৮৬ সালের ১ মার্চ বগুড়া জেলার উত্তর চেলোপাড়ায় জন্মগ্রহণ করেন। তিনি ঢাকা কলেজ থেকে রাষ্ট্রবিজ্ঞানে বিএসএস সম্পন্ন করেছেন।
সাংস্কৃতিক অনুষ্ঠানের অজুহাতে ৫৭ জনকে পাচারের জন্য মালয়েশিয়ায় তাকে গ্রেপ্তার করা হয়। তবে তদন্তের পর অভিযোগ মিথ্যা প্রমাণিত হওয়ায় মালয়েশিয়া সরকার তাকে একটি ক্লিয়ারেন্স লেটার প্রদান করে মুক্তি দেয়।
২০২০ সালের ১৬ ডিসেম্বর আইথিয়েটারে তার পরিচালিত নবাব এলএলবি চলচ্চিত্র অর্ধাংশ মুক্তি দেয়ায় তিনি দর্শকদের কাছে নেতিবাচক অভ্যর্থ্যনা পেয়েছিলেন। ২৪ ডিসেম্বর ঐ চলচ্চিত্রে পুলিশকে বিকৃতভাবে উপস্থাপনের অভিযোগে গ্রেপ্তার ও কারাগারে পাঠানো হয়েছিল।
ইন্দর সেন

ইন্দর সেন ভারতীয় বাংলা চলচ্চিত্রের একজন পরিচালক, প্রযোজক এবং চিত্রনাট্যকার।
তিনি ১৯৬০ এর দশক থেকে বেশ কয়েকটি চলচ্চিত্র পরিচালনা করেন এবং অচিন্ত্য কুমার সেনগুপ্তের রচিত একই নামের গল্প অবলম্বনে "প্রথম কদম ফুল" চলচ্চিত্রের মাধ্যমেই তাঁর পরিচালনায় অভিষেক ঘটে।
১৯৯৫ সালে ইন্দর সেন "তুমি যে আমার" (১৯৯৪-সালের) চলচ্চিত্রের জন্য বাংলা চলচ্চিত্র সাংবাদিক সমিতির সেরা ভারতীয় চলচ্চিত্র বিভাগে পুরস্কার পান।
মোহাম্মদ জিয়াউদ্দিন

মোহাম্মদ জিয়াউদ্দিন একজন বাংলাদেশী কূটনৈতিক যিনি প্রধানমন্ত্রীর কার্যালয়ের অ্যামবাস্যাডার-অ্যাট-লার্জ হিসেবে দায়িত্ব পালন করছেন। তিনি ২০১৪ থেকে ২০২০ সাল পর্যন্ত মার্কিন যুক্তরাষ্ট্রে বাংলাদেশের রাষ্ট্রদূত হিসেবে দায়িত্ব পালন করেন। ২০২১ সালে‌র ৬ মে বাংলাদেশ সরকার তাকে মন্ত্রীর পদমর্যাদায় অ্যামবাস্যাডর-অ্যাট-লার্জ হিসেবে নিয়োগ প্রদান করে।
মোহাম্মদ জিয়াউদ্দিনের পিতার নাম মোহাম্মদ আসিরুদ্দিন এবং মাতার নাম শামসুন নাহার। জিয়াউদ্দিন মাধ্যমিক শিক্ষা সমাপ্ত করেন ঢাকার সেইন্ট গ্রেগরী উচ্চ বিদ্যালয়ে (১৯৬২)। তারপর তিনি উচ্চ মাধ্যমিক শিক্ষার জন্য নটর ডেম কলেজে মানবিক বিভাগে ভর্তি হন। সেখান থেকে ১৯৬৪ সালে এইচএসসি পাশ করে তিনি ঢাকা বিশ্ববিদ্যালয়ে ভর্তি হন এবং সেখান থেকে ১৯৬৭ সালে ইংরেজি সাহিত্যে স্নাতক (সম্মান) ও পরের বছর স্নাতকোত্তর (এমএ) ডিগ্রি অর্জন করেন।
জিয়াউদ্দিন লন্ডন এবং নাইরোবিতে (কেনিয়া) বাংলাদেশ হাইকমিশন এবং জাতিসংঘে বাংলাদেশের স্থায়ী মিশনে কাজ করেছেন। তিনি ইতালিতে বাংলাদেশের রাষ্ট্রদূত হিসেবে নিযুক্ত ছিলেন। এছাড়াও তিনি পররাষ্ট্র মন্ত্রণালয়ের মহাপরিচালক (আন্তর্জাতিক সংস্থা) এবং বাংলাদেশ সরকারের প্রোটোকল চিফ হিসেবে দায়িত্ব পালন করছেন।
২০০৯ সালের ২৪ নভেম্বর থেকে ২০১৪ সাল পর্যন্ত তিনি প্রধানমন্ত্রী শেখ হাসিনার অ্যাম্বাসেডর-অ্যাট-লার্জ হিসেবে দায়িত্ব পালন করেন। পরবর্তীতে, ২০১৪ সালের ১৮ সেপ্টেম্বর তিনি মার্কিন যুক্তরাষ্ট্রে বাংলাদেশের রাষ্ট্রদূত হিসেবে নিযুক্ত হন। তারপর ২০১৬ সালে তিনি গায়ানায় বাংলাদেশের প্রথম রাষ্ট্রদূত (অনাবাসিক) হিসেবে নিয়োগ পান। বেলিজে বাংলাদেশের প্রথম রাষ্ট্রদূতও (অনাবাসিক) তিনিই। ২০২১ সালে‌র ৬ মে তিনি আবারও অ্যাম্বাসেডর-অ্যাট-লার্জ হন। দ্বাদশ জাতীয় সংসদ নির্বাচনের পর, ২০২৪ সালের ১১ জানুয়ারি তাকে এ পদে পুনঃনিযুক্ত করা হয়।
জিয়াউদ্দিন ইয়াসমিন জিয়াউদ্দিনের সাথে বিবাহ বন্ধনে আবদ্ধ হন। তাদের এক ছেল ও এক মেয়ে আছে।
ফারহান আদিল

মোহাম্মদ ফারহান আদিল (; জন্ম: ২৫ সেপ্টেম্বর, ১৯৭৭) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড ও করাচি জেব্রাস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ফারহান আদিল।
১৯৯৬-৯৭ মৌসুম থেকে ২০০৬ সাল পর্যন্ত ফারহান আদিলের প্রথম-শ্রেণীর খেলোয়াড়ী জীবন চলমান ছিল। ঘরোয়া আসরে নিয়মিতভাবে মাঝারিসারির ব্যাটসম্যান হিসেবে খেলতেন।
ছয় বছরব্যাপী খেলোয়াড়ী জীবনে করাচি ক্রিকেট অ্যাসোসিয়েশন ও হাবিব ব্যাংকের পক্ষে মাঝারিসারিতে ব্যাটিংয়ে নামতেন। প্রথম-শ্রেণীর ক্রিকেটে ত্রিশের মাঝামাঝি গড়ে নিজেকে স্থির রাখতেন। সংযুক্ত আরব আমিরাতে পাকিস্তান এ দলের সদস্যরূপে খেলেন ও বেশ ভালোমানের খেলা উপহার দেন। ফলশ্রুতিতে, তাকে জাতীয় দলে অন্তর্ভুক্ত করা হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারহান আদিল। ৩ সেপ্টেম্বর, ২০০৩ তারিখে মুলতানে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
২০০৩ সালে বাংলাদেশ দল পাকিস্তান গমনে আসে। ২৬ বছর বয়সে সিরিজের তৃতীয় টেস্টে তার অভিষেক পর্ব সম্পন্ন হয়। ঐ টেস্টের দুই ইনিংস মিলিয়ে ৩৩ রান তুলেন। উভয় ইনিংসেই তিনি মোহাম্মদ রফিকের শিকারে পরিণত হয়েছিলেন।
২০০৭ সালের গ্রীষ্মকালে ডেভন প্রিমিয়ার লিগে চাডলেই দলে যুক্ত হন। ২০০৯ সালে প্রতিযোগিতাধর্মী সকল স্তরের ক্রিকেট খেলা থেকে নিজের অবসর গ্রহণের কথা ঘোষণা করেন।
মুদ্রা (ভঙ্গিমা)

মুদ্রা (সংস্কৃত: মুদ্রা, (ইংরেজি: "seal", "mark," বা "gesture")) হল হিন্দুধর্ম এবং বৌদ্ধধর্ম-এ একটি প্রতীক বা আনুষ্ঠানিক ভাব বা ভাব-ভঙ্গিমা। যদিও কিছু মুদ্রায় সম্পূর্ণ শরীর নিয়োজিত হয়, কিন্তু বেশিরভাগ মুদ্রা হাত এবং আঙুল দ্বারা করা হয়ে থাকে। একটি মুদ্রা একটি আধ্যাত্মিক ভাব-ভঙ্গিমা এবং ভারতীয় ধর্ম তথা ধর্ম এবং টাওবাদের ঐতিহ্যের প্রতিমাশাস্ত্র ও আধ্যাত্মিক কার্যে নিয়োজিত প্রামাণ্যের এক দৃশ্যমান রূপ।
নিয়মিত তান্ত্রিক ক্রিয়ায় একশো আট মুদ্রার প্রয়োগ হয়।
যোগ-এ, সাধারণত যখন বজ্রাসনের মুদ্রায় বসা হয়, তখন শ্বাস-প্রশ্বাসের সঙ্গে নিয়োজিত শরীরের বিভিন্ন অংশকে সাম্যে রাখার জন্য এবং শরীরে প্রাণ-এর প্রবাহকে প্রভাবিত করার জন্য মুদ্রার প্রয়োগ প্রাণায়ামে (শ্বাস-প্রশ্বাসের যোগের ব্যায়াম) সংযোজনের সঙ্গে করা হয়।
নভেম্বর ২০০৯-এ জাতীয় বিজ্ঞান অকাডেমিতে প্রকাশিত এক জার্নালে দেখানো হয়েছে যে হাতের মুদ্রা মস্তিষ্কের সেই জায়গাকে উত্তেজিত বা উৎসাহিত করে বা ভাষার।
চীনা অনুবাদ "য়িন" (yin) () বা "য়িনক্সিয়াং" (yinxiang) ()। জাপানী এবং কোরিয়ান ভাষায় "ইন" ("in")।
ভারতীয় উপমহাদ্বীপের হিন্দু এবং বৌদ্ধ কলায় প্রতিমাশাস্ত্রে মুদ্রার প্রয়োগ করা হয় এবং ধর্মগ্রন্থে একে বর্ণিতও করা হয়েছে, যেমন নাট্যশাস্ত্র, যেখানে ২৪ ' ("পৃথক্কৃত", অর্থাৎ "এক-হাত") এবং ১৩ ' ("সংযুক্ত" অর্থাৎ "দুই-হাত") মুদ্রার তালিকা। সাধারণত দুই হাত এবং আঙুল দ্বারা মুদ্রা হয়ে থাকে। "আসন" ("বসার মুদ্রা") এর সঙ্গে, ও ধ্যান-এ স্থির ভাবে এবং হিন্দু ধর্মের অভ্যাসে গতিশীলভাবে নিয়োজিত হয়। প্রত্যেক মুদ্রার অভ্যাস করা ব্যক্তির প্রতি বিশেষ প্রভাব পড়ে। সামান্য হাত মুদ্রা হিন্দু এবং বৌদ্ধ উভয় প্রতিমাশাস্ত্রে দেখা যায়। কিছু জায়গায়, উদাহরণস্বরূপ থাইল্যান্ড এবং লাওস, যারা একে অপরের দ্বারা ভিন্ন, কিন্তু সংবন্ধিত প্রতিমাশাস্ত্র প্রথায় যুক্ত হয়।
"হেবজ্রতন্ত্র" এ নিজের টিপ্পনীতে জামগোন কোংগত্রুল বলেছেন, প্রতীকাত্মিক অস্তি আভূষণোং (সংস্কৃত: : তিব্বতী: রস পা'ই র্গ্যাংল ফ্যাগ র্গ্য (rus pa'i rgyanl phyag rgya)) কেও "মুদ্রা" বা "সীল্" ("seals") নামে জানা যায়।
ভারতীয় শাস্ত্রীয় নৃত্যে "হস্ত মুদ্রা" (সংস্কৃতে হাতকে হস্ত বলে) শব্দাবলী প্রযুক্ত হয়। ভারতীয় শাস্ত্রীয় নৃত্যের সব দিক দিয়ে মুদ্রা সমান, যদিও এদের নাম এবং প্রয়োগ বিভিন্ন হয়। ভরতনাট্যম-এ ২৮ (বা ৩২), কথাকলিতে ২৪ এবং ওডিসিতে ২০টি মূল মুদ্রা হয়। এক হাত, দুই হাত, উভয়ের গতিবিধি, শরীর তথা মুখের অভিব্যক্তির মতো মূল মুদ্রা বিভিন্নভাবে সংযুক্ত হয়। কথাকলিতে, যেখানে সবচেয়ে অধিক সংখ্যায় সংযোজন ঘটে, শব্দাবলী মোটামুটি ৯০০ শব্দের।
মুদ্রা যোগ অভ্যাসের মৌলিক রূপ, উদাহরণস্বরূপ, বিহার স্কুল অফ যোগ দ্বারা প্রকাশিত আসন, প্রাণায়াম, মুদ্রা, বন্ধ সবচেয়ে প্রসিদ্ধ পুস্তক।
DFD মোনোগ্রাফ ব্যাখ্যানে Donn Draeger দ্বারা প্রস্তুত কী ও transcriptions।
লিউচৌ

লিউচৌ () দক্ষিণ চীনের কুয়াংশি চুয়াং স্বায়ত্তশাসিত অঞ্চলের উত্তর-মধ্যভাগে অবস্থিত একটি নগরী। অতীতে মাফিং নামে পরিচিত এই নগরীটি অঞ্চলটির ২য় বৃহত্তম নগরী। এটি অঞ্চলের রাজধানী ও বৃহত্তম নগরী নাননিং থেকে প্রায় ২৫০ কিলোমিটার উত্তর-পূর্বে অবস্থিত। লিউচৌ নগরীটি অনেকগুলি উপনদীর সঙ্গমস্থলে লিউ নদীর উৎপত্তিস্থলে অবস্থিত বলে স্বাভাবিকভাবেই একটি নৌযোগাযোগ কেন্দ্র। এখান থেকে লিউ নদীটি দক্ষিণ দিকে প্রবাহিত হয়ে শি নদীর একটি উপনদীতে পতিত হয়েছে। বর্তমানে লিউচৌ নগরীটি একটি মহাসড়কব্যবস্থার কেন্দ্রে অবস্থিত। এটি রেলপথে উত্তরে হুনান প্রদেশের হুয়াইহুয়া ও চাংচিয়াচিয়ে শহর, উত্তর-পূর্বে হুনান প্রদেশের কুয়েইলিন ও হেংইয়াং নগরী, উত্তর-পশ্চিমে কুয়েইচৌ প্রদেশের কুয়েই ইয়াং, দক্ষিণ-পশ্চিমে নান্নিং ও ভিয়েতনামীয় সীমান্তে অবস্থিত ফিংশিয়াং এবং দক্ষিণ-পূর্বে কুয়াংতুং প্রদেশের চানচিয়াং বন্দরের সাথে সংযুক্ত। চারটি পৌরজেলা নিয়ে গঠিত লিউচৌ পৌর এলাকার আয়তন ১৮,৭৭৭ বর্গকিলোমিটার। মূল শহরে ৩৭ লক্ষের বেশি এবং বৃহত্তর পৌর এলাকাত ১ কোটি ৪৩ লক্ষের বেশি অধিবাসী বাস করে। শহরের জলবায়ু আর্দ্র উপক্রান্তীয় প্রকৃতির। গ্রীষ্মকাল দীর্ঘ ও আর্দ্র এবং শীতকাল স্বল্পস্থায়ী ও মৃদু।
ঐতিহাসিকভাবে এলাকাটি অ-হান জাতির লোকের দ্বারা অধ্যুষিত ছিল। খ্রিস্টপূর্ব ১ম শতকে এখানে থানচুং নামের একটি উপজেলা বা কাউন্টি প্রতিষ্ঠা করা হয়। ৫৯১ সালে এর নাম বদলে মাফিং রাখা হয়। থাং রাজবংশের শাসনামলে (৭ম ও ৮ম শতক) এটি একটি জেলা সদর শহরে পরিণত হয়। ১৩৬৮ সালে এটি অপেক্ষাকৃত বৃহত্তর একটি জেলা লিউচৌয়ের সদরে পরিণত হয়। তবে মিং রাজবংশের শাসনামলের (১৩৬৮-১৬৪৪) সিংহভাগ সময় ধরেই এটি মূলত একটি সীমান্তবর্তী সেনাঘাঁটি ও বাণিজ্যকুঠি হিসেবেই কাজ করত, এবং এখানে রাজনৈতিক প্রতিপক্ষদেরকে নির্বাসনে পাঠানো হত। কেবল ১৭শ শতকে এসে হান চীনা জাতির লোকেরা এখানে সংখ্যায় ভারী হয়ে উঠতে শুরু করে।
ঐতিহ্যগতভাবে লিউচৌ কৃষিজাত দ্রব্য, কাঠ, শাকসব্জি ও থুং তেলের সংগ্রহ কেন্দ্র হিসেবে কাজ করে এসেছে। এই দ্রব্যগুলি উত্তর-মধ্য কুয়াংশি ও দক্ষিণ কুয়েইচৌ থেকে এখানে প্রেরণ করা হয়। এখানে স্থানীয় দ্রব্যের হস্ত ও কুটির শিল্পও বিদ্যমান। শবাধার বা কফিন নির্মাণ, কাগজ উৎপাদন, তামাক সংরক্ষণ, বস্ত্র উৎপাদন, ইত্যাদির জন্যও শহরটি বিশেষ খ্যাত। এছাড়া এখানে ভোজ্য তেল নিষ্কাশন ও শস্যদানা চূর্ণকরণের কারখানা আছে।
১৯৪৯ সালের পর থেকে লিউচৌতে শিল্পখাতের বিস্তার ও বৈচিত্র্যায়ন ঘটেছে। লিউচৌ কুয়াংশি অঞ্চলের সবচেয়ে গুরুত্বপূর্ণ শিল্পনগরী ও অর্থনৈতিক কেন্দ্রে পরিণত হয়েছে। কাঠ প্রক্রিয়াজাতকরণ, কাষ্ঠদ্রব্য প্রস্তুত, রাসায়নিক দ্রব্য (গন্ধক ও অ্যালকোহল) নিষ্কাশন ও প্রস্তুত, কৃষি যন্ত্রপাতি, পেট্রোল ও ডিজেল ইঞ্জিন প্রস্তুত, রেলইঞ্জিন মেরামত, লোহা ও ইস্পাত উৎপাদন, ট্রাকটর নির্মাণ, সার প্রস্তুত, সিমেন্ট প্রস্তুত, ইত্যাদির শিল্পকারখানা এখানে অবস্থিত। এখানে অনেকগুলি জলবিদ্যুৎ কেন্দ্র ও একটি তাপবিদ্যুৎ কেন্দ্র আছে। সাম্প্রতিককালে এখানে মোটরগাড়ি নির্মাণ, বস্ত্র উৎপাদন, নির্মাণ সামগ্রী ও বৈদ্যুতিক সরঞ্জামাদি উৎপাদন, অলৌহ ধাতুর প্রক্রিয়াজাতকরণ, ইত্যাদির কারখানা স্থাপিত হয়েছে।
তাবরেজ জামে মসজিদ

জামে মসজিদ (ফারসি: مسجد جامع تبریز - মসজিদ-ই-জামেহ তাবরেজ) ইরানের পূর্ব আজারবাইজান প্রদেশ এর তাবরেজ শহরের একটি বড় মসজিদ (জামেহ)। এটি বাজার শহরতলিতে তাবরিজের প্রধান বাজার এবং সাংবিধানিক ভবনের পাশে অবস্থিত।
ইয়ান বিলক্লিফ

ইয়ান শ বিলক্লিফ (; জন্ম: ২৬ অক্টোবর, ১৯৭২) ব্রিটিশ কলম্বিয়ায় উইলিয়ামস লেক এলাকায় জন্মগ্রহণকারী সাবেক কানাডীয় আন্তর্জাতিক ক্রিকেটার।কানাডা ক্রিকেট দলের অন্যতম সদস্য ছিলেন তিনি। ২০০৩ থেকে ২০০৯ সময়কালে কানাডার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড, ওতাগো ও ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ইয়ান বিলক্লিফ।
কানাডার ব্রিটিশ কলম্বিয়ায় জন্মগ্রহণ করলেও শৈশবকাল নিউজিল্যান্ডের ওতাগোতে অতিবাহিত করেন। সেখানেই তিনি ক্রিকেট খেলতে শিখেন। ১৯৯০-৯১ মৌসুমে ওতাগোর সদস্যরূপে অভিষেক ঘটিয়ে আক্রমণাত্মক ব্যাটসম্যান হিসেবে নিজেকে উপস্থাপনায় সচেষ্ট হন।
১৯৯০-৯১ মৌসুম থেকে ২০০৮ সাল পর্যন্ত ইয়ান বিলক্লিফের প্রথম-শ্রেণীর খেলোয়াড়ী জীবন চলমান ছিল। সবমিলিয়ে একটিমাত্র প্রথম-শ্রেণীর ক্রিকেটে শতরানের ইনিংস খেলতে পেরেছিলেন।
১৯৯১ সালে নিউজিল্যান্ডীয় ঘরোয়া ক্রিকেটে ওতাগো ভোল্টসের সদস্যরূপে প্রথম-শ্রেণীর ক্রিকেটে ইয়ান বিলক্লিফের অভিষেক ঘটে। ১৯৯২ সালে নিউজিল্যান্ডের অনূর্ধ্ব-১৯ দলের সদস্যরূপে দুইবার খেলেন। এরপর, ১৯৯৫ থেকে ১৯৯৭ সময়কালে ওয়েলিংটন ফায়ারবার্ডসের পক্ষে খেলতে থাকেন। ১৯৯৭ থেকে ১৯৯৯ সাল পর্যন্ত অকল্যান্ডে চলে যান। অকল্যান্ড ত্যাগ করার পর ইংল্যান্ডের সারে লীগে ক্লাব ক্রিকেট খেলতে থাকেন।
সমগ্র খেলোয়াড়ী জীবনে উনিশটি ওডিআইয়ে অংশগ্রহণ করেছেন ইয়ান বিলক্লিফ। ১১ ফেব্রুয়ারি, ২০০৩ তারিখে ডারবানে বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। ১৯ এপ্রিল, ২০০৯ তারিখে সেঞ্চুরিয়নে আয়ারল্যান্ড দলের বিপক্ষে সর্বশেষ ওডিআইয়ে অংশ নেন তিনি।
কানাডায় এক মৌসুম খেলেন ও আইসিসি ডেভেলপম্যান্ট ম্যানেজারের মাধ্যমে কানাডীয় ক্রিকেট প্রেসিডেন্টের সাথে চুক্তিবদ্ধ হন। জন্মসূত্রের বিষয়টি উন্মোচিত হবার পরপরই ২০০১ সালের আইসিসি ট্রফিতে কানাডা দলের সদস্যরূপে খেলেন। দলের তৃতীয় স্থান অর্জনে তিনি গুরুত্বপূর্ণ ভূমিকা পালন করেন। ফলশ্রুতিতে তার দল বিশ্বকাপে খেলার যোগ্যতা অর্জন করে। বিশ্বকাপের খেলাগুলোয়ও সাফল্য পান। বাংলাদেশের বিপক্ষে ৪২ ও কেনিয়ার বিপক্ষে ৭১ রান তুলেন।
২০০৩ সালের ক্রিকেট বিশ্বকাপের পর কানাডার পক্ষে মাত্র দুইটি একদিনের আন্তর্জাতিক খেলার সুযোগ পেয়েছিলেন। আগস্ট, ২০০৬ সালে বারমুদার বিপক্ষে ঐ দুই খেলায় অংশ নেন। এছাড়াও, কানাডার পক্ষে অন্যান্য প্রতিযোগিতায় অংশ নেন। তন্মধ্যে, ২০০৪ ও ২০০৬ সালের আইসিসি আমেরিকাস চ্যাম্পিয়নশীপ, ২০০৫ সালের আইসিসি ট্রফিসহ আইসিসি আন্তর্মহাদেশীয় কাপের তিন খেলায় অংশ নেন। এছাড়াও, মাঝে-মধ্যে কানাডা দলের নেতৃত্বে ছিলেন।
নিউজিল্যান্ডে ক্রিকেট খেলতে থাকেন। তবে, অকল্যান্ডের ক্লাব ক্রিকেটে কেবলমাত্র কর্নওয়ালের মধ্যেই সীমাবদ্ধ ছিল। ২০০৬-০৭ মৌসুমে অকল্যান্ড বিশ্ববিদ্যালয় ক্রিকেট ক্লাব ও এলার্সলি ক্রিকেট ক্লাব একীভূত হয়ে নবগঠিত ইউনিভার্সিটি/এলার্সলি ক্লাবের পক্ষে খেলেন।
২০০৯ সালে দক্ষিণ আফ্রিকার প্রিটোরিয়ায় অনুষ্ঠিত আইসিসি বিশ্বকাপের বাছাইপর্বে আফগানিস্তানের বিপক্ষে সুন্দর খেলেন। এর স্বীকৃতিস্বরূপ ম্যান অব দ্য ম্যাচের পুরস্কার লাভ করেন।
বর্তমানে তিনি অকল্যান্ড গ্রামার স্কুলে শারীরিক শিক্ষাবিষয়ক শিক্ষকের দায়িত্বে রয়েছেন। তার ভ্রাতা মার্ক বিলক্লিফ প্রথম-শ্রেণীর ক্রিকেটে অংশগ্রহণ করেছেন।
সহেবোল আমর মসজিদ

সহেবোল আমর মসজিদ (ফার্সি: مسجد صاحب‌ الامر - মাসজিদে সহেবোল আমর) বা রাজা তাহমাস মসজিদ ইরানের তাবরিজ শহরের সহেব অবদ চত্বরের পূর্ব পাশে অবস্থিত একটি মসজিদ। মসজিদটি ১৬৩৬ সালে নির্মিত হয়েছিল। এটি একাধিকবার ভাঙা ও সংস্কার করা হয়েছে। সহেবোল আমর (আদেশাধিপতি) নামটি মুহাম্মাদ আল-মাহদী-র উপাধিগুলোর মধ্যে একটি হতে আগত।
মসজিদটি ১৬৩৬ সালে তাবরিজের সহেব অবদ চত্বরের পূর্ব পাশে সাফাভিদ রাজা তাহমাস্প দ্বারা নির্মিত হয়েছিল। ১৬৩৮ সালে তাবরিজ আক্রমণ করার পরে অটোমান চতুর্থ শাসক মুরাদ মসজিদ ভবনটি ধ্বংস করেছিল। পারস্যদেশীয় সৈন্যরা শহরটির উপর পুনরায় নিয়ন্ত্রণের আনার পরে, মসজিদটি পুনর্নির্মাণ করা হয়েছিল। এরপরেই শহরটিতে ভূমিকম্পের আঘাত হানার ফলে ব্যাপক ক্ষতি হয়েছিল। ফলস্বরূপ, মসজিদসহ ভবনটি পুনর্গঠন করা হয়েছিল এবং এই কাজটি গোলী খান দানবালি সম্পাদন করেছিলেন। জনগণের কথা মাথায় রেখে মসজিদটিকে সহেবোল আমর নামে অভিহিত করা হয়েছিল। এটি সর্বশেষ টোয়েলভার শায়াহ ইমাম মুহাম্মাদ আল-মাহদীর অন্যতম উপাধি। 
১৮৫০ সালে রুশ দূতাবাসের দোভাষী মির্জা আলী আকবর খান গম্বুজের কিছু অংশ পুনর্নির্মাণ করেছিলেন এবং করিডরে আয়না যুক্ত করেছিলেন। মসজিদটির সামনের অংশে একটি স্কুল নির্মিত হয়েছিল যা (মীরা আলী আম্বার বা অ্যাম্বারিজ স্কুল) নামে পরিচিত ছিল।
তাবরিজ শহর দ্বারা দারাই সড়ক সম্প্রসারণের সময় বিদ্যালয় প্রাঙ্গণটি ধ্বংস করা হয়েছিল।
পার্থ মসজিদ

পার্থ মসজিদ () হচ্ছে পশ্চিম অস্ট্রেলিয়ার পার্থে অবস্থিত একটি মসজিদ। এটি পার্থের প্রাচীনতম মসজিদ।
১৯০৫ সাল থেকে ১৯০৬ সালের মধ্যেই মসজিদটি নকশা ও নির্মাণ করা হয়। মসজিদটি প্রতিষ্ঠা করেছিলেন হাসান মুসা খান। তিনি ১৯০৬ সালে এর কোষাধ্যক্ষও ছিলেন। পাঞ্জাবের অভিবাসী ফতেহ মোহাম্মদ দীন এই মসজিদের প্রথম ট্রাস্টিদের মধ্যে একজন ছিলেন।
অট্ঠকথা

অট্ঠকথা পালি সাহিত্যের এক শ্রেণীর অংশ। ত্রিপিটকের যেসব অংশ কঠিন, অর্থ বুঝতে কষ্ট হয় সেসব অর্থের বর্ণনা প্রকাশিত হয় অট্ঠকথায়। অট্ঠকথার অর্থ "অর্থকথা, অর্থবর্ণনা, ব্যাখ্যা, ভাষ্য, অর্থতত্ত্ব, অর্থবাদ ইত্যাদি।
বৌদ্ধ ঐতিহাসিক গ্রন্থ গুলোতে ত্রিপিটক সংকলন ও অট্ঠকথা সম্পর্কিত উপযুক্ত তথ্য পাওয়া যায়।
মহাবংস ও দীপবংস গ্রন্থে নিম্নোক্ত তথ্য পাওয়া যায়-
চূল্লবংস গ্রন্থে নিম্নোক্ত তথ্য পাওয়া যায়- 
সদ্ধম্ম সংগহো গ্রন্থে নিম্নোক্ত তথ্য পাওয়া যায়- 
গন্ধবংস গ্রন্থে নিম্নোক্ত তথ্য পাওয়া যায়- 
সাসনবংস গ্রন্থে নিমোক্ত তথ্য পাওয়া যায়- 
এছাড়াও আরো অনেক বৌদ্ধ গ্রন্থে ত্রিপিটক সংকলন ও অট্ঠকথা সম্পর্কিত গুরুত্বপূর্ণ তথ্য পাওয়া যায়।
মারনদ জামে মসজিদ

মারনদ জামে মসজিদ মারনদের কেন্দ্রস্থলে অবস্থিত। মসজিদটির মিহরাবে চিত্রিত ইতিহাস অনুসারে, আবু সাইদ বাহাদুর খানের রাজত্বকালে ৭৩১ হিজরিতে এটি নির্মিত হয়েছিল। মিহরাবটি মসজিদের দক্ষিণ অংশে অবস্থিত এবং এটি কুরআন এর আয়াত ও কুফিক লিপি এবং স্তুকো দিয়ে অঙ্কন করা হয়েছে।
এসপিএএল

সোচেতা পলিস্পোর্তিভা আর্স এত লাবর (সাধারণত এসপিএএল অথবা স্পাল নামে পরিচিত) হচ্ছে ফেররারা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির দ্বিতীয় স্তরের ফুটবল লীগ সেরিয়ে বি-এ খেলে। এই ক্লাবটি ১৯০৭ সালে প্রতিষ্ঠিত হয়েছে। এসপিএএল তাদের সকল হোম ম্যাচ ফেররারার স্তাদিও পাওলো মাজ্জায় খেলে থাকে; যার ধারণক্ষমতা হচ্ছে ১৬,১৩৪। বর্তমানে এই ক্লাবের ম্যানেজারের দায়িত্ব পালন করছেন পাস্কুয়ালে মারিনো এবং সভাপতির দায়িত্ব পালন করছেন ওয়ালতার মাত্তিওলি। ইতালীয় আক্রমণভাগের খেলোয়াড় সের্দজো ফ্লোক্কারি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসপিএএল এপর্যন্ত ১০টি শিরোপা জয়লাভ করেছে; যার মধ্যে ২টি সেরিয়ে বি, ৩টি সেরিয়ে চি, ১টি লেগা প্রো, ১টি সেরিয়ে চি১, ১টি সেরিয়ে চি২, ১টি কোপ্পা ইতালিয়া সেরিয়ে চি এবং ১টি সুপারকোপ্পা দে লেগা প্রো শিরোপা রয়েছে।
পুদিয়া পারভাই

পুদিয়া পারভাই () হচ্ছে ১৯৬৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এই চলচ্চিত্রটি ছিলো বাংলা চলচ্চিত্র "শেষ অঙ্ক"-এর পুনর্নির্মাণ। চলচ্চিত্রটিতে অভিনয় করেছিলেন শিবাজি গণেশন, বি. সরোজা দেবী, মনোরমা, নাগেশ, ভি কে রামস্বামী, এম আর রাধা এবং শওকর জনকী। চলচ্চিত্রটির কাহিনী হচ্ছে এরকম যে, একজন পুরুষের স্ত্রী মারা গেছেন এবং সেই পুরুষটির জীবনে একটি নারীবন্ধু আসে যার সঙ্গে পুরুষটি প্রেম করতে চায় ঠিক তখনই পুরুষটির মৃত স্ত্রী হঠাৎ এসে বলে যে সে মরেনি সে এখনো জীবিত, পুরুষটি বলে যে এটি তার স্ত্রী নয়, সে ছদ্মবেশী তবে পুরুষটির কথা কেউ বিশ্বাস করেনা।
এই চলচ্চিত্রটি অভিনেতা শিবাজি গণেশন নিজেই তার প্রযোজনা প্রতিষ্ঠান শিবাজি ফিল্মস দ্বারা প্রযোজনা করেছিলেন। সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন এবং টি. কে. রামমূর্তি এবং গীতিকার ছিলেন কন্নদাসন। ১৯৬৪ সালের ১২ই সেপ্টেম্বর তারিখে মুক্তি পাওয়া চলচ্চিত্রটি দর্শকপ্রিয়তা প্রাপ্তি সহ ভালো ব্যবসা করতে পেরেছিলো।
মেহরাবাদ জামে মসজিদ

মেহরাবাদ জামে মসজিদ মসজিদটি সাফাভি রাজবংশ এর সাথে সম্পর্কিত। মেহরাবাদ সরণির বনবায় এটি অবস্থিত।
তোরিনো ফুটবল ক্লাব

তোরিনো ফুটবল ক্লাব (সাধারণত তোরিনো এফসি, তোরো শুধুমাত্র তোরিনো নামে পরিচিত) হচ্ছে তুরিন ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০৬ সালের ৩রা ডিসেম্বর তারিখে প্রতিষ্ঠিত হয়েছে। তোরিনো এফসি তাদের সকল হোম ম্যাচ তুরিনের স্তাদিও অলিম্পিকো গ্রান্দে তোরিনোতে খেলে থাকে; যার ধারণক্ষমতা হচ্ছে ২৭,৯৫৮। বর্তমানে এই ক্লাবের ম্যানেজারের দায়িত্ব পালন করছেন মার্কো জাম্পাওলো এবং মালিকানায় রয়েছে ইউটি কমিউনিকেশন। ইতালীয় আক্রমণভাগের খেলোয়াড় আন্দ্রেয়া বেলত্তি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, তোরিনো এফসি এপর্যন্ত ১৫টি শিরোপা জয়লাভ করেছে; যার মধ্যে ৭টি সেরিয়ে আ, ৩টি সেরিয়ে বি এবং ৫টি কোপা ইতালিয়া শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৯০–৯১ মিত্রোপা কাপ।
ইন্দ্রাণী দত্ত

ইন্দ্রাণী দত্ত একজন ভারতীয় বাঙালি চলচ্চিত্র অভিনেত্রী এবং নৃত্যশিল্পী।
দত্তের জন্ম কলকাতায়। তিনি ডাঃ হিমাংশু জ্যোতি দত্ত এবং মঞ্জুশ্রী দত্তের কনিষ্ঠ সন্তান। এমনকি কমলা গার্লস হাই স্কুলে পড়াশুনার সময়ও তিনি অভিনেত্রী হওয়ার উচ্চাশা পোষণ করেছিলেন। তার বহুমুখিতাটি নাচ এবং খেলাধুলায় প্রতিফলিত হয়েছিল। তিনি নৃত্য ও সংগীতের আনুষ্ঠানিক প্রশিক্ষণ অর্জন করেছিলেন এবং তাঁর স্কুলে ক্রীড়া শীর্ষে ছিলেন। তার প্রিয় শখগুলির মধ্যে ছিল গান শুনা এবং ছাফ সংগ্রহ করা। দত্ত কলকাতার মর্যাদাপূর্ণ বিশ্ববিদ্যালয়ের অধিভুক্ত কলেজ শিবনাথ শাস্ত্রী কলেজ থেকে শিল্পে স্নাতক হন। তাঁর গুরু সুমিত্রা মিত্রের সার্থক নির্দেশনায় তিনি এলাহাবাদ বিশ্ববিদ্যালয় কর্তৃক কথক নৃত্যে প্রব্যাকার ভূষিত হয়েছিলেন। তার শৈল্পিক প্রবণতা তার সংগীত, অভ্যন্তর নকশা এবং উদ্যানের প্রতি ভালবাসায় প্রতিফলিত হয়। তার সহজতর, ডাউন-টু-আর্থ, প্রেমময় প্রকৃতি তাকে সমস্ত বয়সের মধ্যে জনপ্রিয় করে তুলেছেন। তিনি একজন দায়িত্বশীল নাগরিক এবং পরিবেশবাদী; প্রাণীদের প্রতি ভালবাসার সাথে তিনি মানুষের জন্য প্রাণীর পক্ষে সক্রিয় সমর্থক।
অভিনেতা হিসাবে ইন্দ্রানীর বড় পর্দার মধ্যে সীমাবদ্ধ নয়। থির বিজুরি, থাগর ঘর, স্বয়ত ময়ূর, হাট ব্রতীর মতো টেলিফিল্মে এবং তার মধ্যে চিরা কুমার সভা, সেশ প্রস্নো, সিমা রেখা এবং লৌহ কাপাটের মতো সিরিয়ালে তাঁর অভিনয় প্রশংসনীয়।
১৯৯৭ সালে, ইন্দ্রাণী হিন্দি টিভি সিরিজ ব্যোমকেশ বকশি এর উমা চরিত্রে নেকলেস পর্বে অভিনয় করেছিলেন (ইন্দ্রাণী দত্ত হিসাবে জমা দিয়েছেন)
নৃত্যের প্রতি ইন্দ্রানির প্রচন্ড আবেগ আছে; এই আবেগে তিনি কলকাতায় নিজের নৃত্যের স্কুল তৈরি করেন । এই নৃত্য বিদ্যালয়টি খোলার আগে, তার নিজের নৃত্যের ঝুলিও ছিল, যার নাম ছিল "শ্রুতি"। ইন্দ্রাণী দত্ত কালা নিকেতন এখন কলকাতার একটি জনপ্রিয় এবং অসাধারণ নৃত্য প্রতিষ্ঠান এবং সমগ্র পূর্ব ভারতে সুপরিচিত। নৃত্যের দল এবং নৃত্য বিদ্যালয় ভারত এবং বিদেশে অনেকগুলি অনুষ্ঠান উপস্থাপন করেছে।
ইন্দ্রাণী দত্ত ২০০৫ সালে ইটিভি বাংলা এবং ২০১০ সালে স্টার আনন্দ প্রচারিত টেলিভিশন সোতে মহিষাসুরমর্দিনী নামে দুবার দেবী দুর্গার ভূমিকায় অভিনয় করেছিলেন উভয়েরই একই নাম রয়েছে; উভয়ই বিভিন্ন বছর এবং বিভিন্ন ধরনে প্রচারিত হয়েছিল।
তিনি প্রভাত রায়ের শেডিন কোয়েট্রোমাশ-এর ​​জন্য বেঙ্গল ফিল্ম জার্নালিস্টস অ্যাসোসিয়েশনের সেরা অভিনেত্রীর পুরস্কার পান।
নুরুল ইমান মসজিদ

১৯৬১ সালে কাহারুদিন দাতুক রাঙকায়ো বাসার আমলে পশ্চিম সুমাত্রার গভর্নর, ইন্দোনেশিয়ান ন্যাশনাল আর্মি এবং সরকার একটি আঞ্চলিক বিদ্রোহ দমনের ধারাবাহিকতায় মসজিদটিকে পুনর্মিলনের ইঙ্গিত হিসাবে পুনর্গঠনের পরিকল্পনা করেছিল। নির্মাণ কাজটি জায়গার উপর ২৬ সেপ্টেম্বর ১৯৬৫ সালে শুরু হয় এবং ভবনটিকে দ্বিতল করা জন্য পরিকল্পনা করা হয়। পশ্চিম সুমাত্রা সরকার ১৯৬৬ সালে নুরুল ইমান মসজিদ নির্মাণের জন্য অতিরিক্ত তহবিল সরবরাহ করেছিল। 
১৯৭২ সালের ১১ নভেম্বর মসজিদের ভিতরে বোমা বিস্ফোরণ ঘটে। যদিও কোনও হতাহতের খবর পাওয়া যায়নি, বিস্ফোরণের ফলে প্রথম তলার চিলেকোঠার অনেক ক্ষতি হয় এবং কাচের জানালা ভেঙে যায়। তবে তদন্তের জন্য মসজিদ বন্ধ থাকা সত্ত্বেও রুটিন মাফিক জুমার নামাজ পরের দিন অনুষ্ঠিত হয়েছিল। অপরাধী টিমজার জুবিল, যিনি ইন্দোনেশিয়ান ইসলামিক চরমপন্থী গোষ্ঠী কোমন্ডো জিহাদের সদস্য বলে জানা যায়। ১৯৭৯ সালে তাকে গ্রেফতার করে মৃত্যুদণ্ডে দণ্ডিত করা হয়েছিল। পরে রায়টি যাবজ্জীবন কারাদণ্ডে পরিবর্তন করা হয় । ১৯৮২ সালে (আনুষ্ঠানিকভাবে হেফাজতে থাকাকালীন) সে নুরুল ইমান মসজিদে গিয়ে তার কাজের জন্য ক্ষমা প্রার্থনা করেছিলেন। তবে ১৯৯৯ সালে তাকে মুক্তি দেওয়া হয়। 
২০০৪ সালে জয়নাল বকরের(পশ্চিম সুমাত্রার রাজ্যপাল) আমলে মসজিদটি সংস্কার করার পরিকল্পনা ছিল। ২০০৫ সালে জয়নাল বকর এর সময়কাল শেষ না হওয়া অবধি মসজিদটি অবহেলিত থাকে। নতুন মসজিদটির কাজ ২০০৭ সালে গামাওয়ান ফৌজীর আমলে সমাপ্ত হয়; এবং ৭ জুলাই, ২০০৭-এ সহ-রাষ্ট্রপতি জসুফ কল্লার এই মসজিদটি উদ্বোধন করেন। 
এর দু'বছর পরে, ২০০৯ সালের ৩০ সেপ্টেম্বর পশ্চিম সুমাত্রার ভূমিকম্পের কারণে মসজিদটি আবার ক্ষতিগ্রস্ত হয়। দেয়াল এবং মেঝেতে ক্ষতির চিহ্ন ছিল। 
মসজিদটি মধ্য প্রাচ্যের স্টাইলে ডিজাইন করা হয়েছে, যা ইন্দোনেশিয়ার বেশিরভাগ আধুনিক মসজিদের জন্য একটি সাধারণ স্টাইল। মসজিদটির একটি গম্বুজ এবং একটি মিনার রয়েছে যা মূল ভবন থেকে পৃথকভাবে নির্মিত। সম্মুখভাগটি বেশিরভাগ সবুজ এবং জ্যামিতিক মোটিফগুলি দিয়ে সজ্জিত।
উদিনেসে কালচো

উদিনেসে কালচো (সাধারণত শুধুমাত্র উদিনেসে নামে পরিচিত) হচ্ছে উদিনে ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৮৯৬ সালের ৩০শে নভেম্বর তারিখে প্রতিষ্ঠিত হয়েছে। উদিনেসে কালচো তাদের সকল হোম ম্যাচ উদিনের স্তাদিও ফ্রুইলিতে খেলে থাকে; যার ধারণক্ষমতা হচ্ছে ২৫,১৪৪। বর্তমানে এই ক্লাবের ম্যানেজারের দায়িত্ব পালন করছেন লুকা গোত্তি এবং সভাপতির দায়িত্ব পালন করছেন ফ্রাঙ্কো সোলদানি। ইতালীয় আক্রমণভাগের খেলোয়াড় কেভিন লাজানিয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, উদিনেসে কালচো এপর্যন্ত ২টি শিরোপা জয়লাভ করেছে; যার মধ্যে ১টি প্রিমা দিভিজিওনে এবং ১টি কোপ্পা ইতালিয়া সেরিয়ে চি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ২০০০ উয়েফা ইন্টারটোটো কাপ।